|  |  |
| --- | --- |
| Сабақ: «Менің атым Қожа» хикаяты | «Түбінде адам болатын бала» |
| Күні: 18.02.20 | Пән мұғалімі: Нурмагамбетова Г.Б. |
| Сынып: 5 | Қатысқандар: | Қатыспағандар: |
| Пәні: | Қазақ әдебиеті |
| Осы сабақ арқылы жүзеге асатын оқу мақсаттары: | 5.Т.Ж.3.Көркем шығармадағы кейіпкерлер портреті мен іс-әрекеті арқылы образын ашу.5.А.И.Әдеби шығармадағы екі нәрсені салыстыра суреттеулер мен қарама-қарсы суреттеулерді табу. |
| Жетістік критерийлері: | Барлық оқушылар: эпизодтық көріністе кейіпкер рөлін сомдай алады;сызба көмегімен кейіпкер образын сипаттай алады;кейіпкерлерді салыстыра алады.Оқушылардың көпшілігі : кейіпкердің образын, оның портретін,іс-әрекетін,мінезін көрсететін мысалдар арқылы аша алады;салыстыруда автор қолданған суреттеулерді пайдалана алады. Кейбір оқушылар :Шығармадағы кейіпкерлер портреті мен іс-әрекетіне талдау жасайды.Талдау негізінде кейіпкерді анықтап,образын сипаттайды.Суреттеулердің бейнелеу түрін ажыратады. |
| Құндылыққа баулу | Балаларды шыншылдыққа,әдептілікке,отансүйгіштікке,еңбекқорлыққа тәрбиелеу |
| Күтілетін нәтижелер: |  Берілген тапсырмаларды мұқият орындайды. |
| Қажетті құрал – жабдықтар: | Интерактивті тақта, слайдтар, маркерлер, парақтар, суреттер |
| Оқыту әдістері: |  *«Құнды пікір» әдісі*, *«Ой қозғау»* әдісі , «Венн диаграммасы» «» әдісі |
| Дереккөздері: | Әдістемелік құрал, дидактикалық материалдар |
|  | Сабақтың барысы: |
| Уақыт | Блум | Мұғалімнің әрекеті: | Оқушының әрекеті: |
| Қызығушылықты ояту |
| **7****минут** | Білу | Мұғалім оқушылармен бірге көрініске қатыса алады, оқушаларды бақылайды. | Повестен өздеріне ұнаған бір эпизодты алып, көрініс қояды. |
|  |  | Психологиялық дайындық «Майшам жаттығуы»1-әрекет. Ұжымдық жұмыс: Сыныптың жағымды ахуалын қалыптастыруда «Менің сүйікті кейіпкерім» ойсергегін жүргізу. Ұнатқан кейіпкерлер арқылы топқа бөлу.2-әрекет.Ұжымдық жұмыс. «Ой қозғау» әдісі бойынша сұрақтар беріледі.- Балалар Б. Соқпақбаевтың өмірі мен шығармашылығын еске түсірейік.- Жазушы қай жылы, қай жерде дүниеге келді?- Қандай шығармаларын білесіңдер?  | Оқушылар жылы лебіздерін білдіреді.Оқушылар өздері ұнатқан бір кейіпкердің суретін таңдайды.Таңдаған кейіпкерлерінің суреттері арқылы топқа бөлінеді. **(Қожа, Жантас)**Сұрақтарға жауап береді |
|  |  | Үй тапсырмасы «Менің атым...»деген тақырыпта ой- қозғау болатын. **«Құнды пікір» әдісі** арқылы тексеріледі.Мұғалімнің бастауымен бір оқушы үй тапсырмасын айтады, келесі оқушы оның жазған жұмысына құнды пікір айта отырып, өз жұмысын оқиды. Осылай 5-6 оқушыдан сұралады.Балалар:Повесть қалай басталатын еді?Қожа өз атына риза ма?Осы тарауда қандай ұлттық салт- дәстүр туралы айтылған? (Балаға ат қою дәстүрі)*Бірақ амал нешік, сен, қызылшақа боп жөргекте жатқанда, сондағы ақымақтығыңды пайдаланып, әке- шешең немесе шілдеханаға келіп, дуылдап отырған басқа біреу солай атап жіберген. Қандай дәстүр сақталған? (Шілдехана )Қазір бұл дәстүрлер сақталған ба?*Мұғалім:Дұрыс балалар! Өмірге келген кішкентай сәбиге азан шақырып, ат қою дәстүрі әлі де жағаса бермек. | Оқушылар үй тапсырмасын рет – ретімен айтып, орындайды.Ұлттық салт-дәстүр (Балаға ат қою, шілдехана) |
| Мағынаны тану |
| **8****минут****10****минут** | ТүсінуТалдау: | Енді, оқушылар! «Бұл кім?», «Бұл қай сәт?» деген сұрақтар арқылы хикаятқа шолу жасап шығамыз. **1 –топ «Бұл кім?»*** Аузымды түтінге толтырып алып, жұтып кеп қалғаным сол екен бір керемет улы газ өңешімнен шеңгелдеп ала кеп түсті. Жер дүние төңкеріліп бара жатты. **(Қожа)**
* Мен сенің әкеңе қарыздыгер адаммын. Мойнымда оның тиыны емес, теңге емес, бақандай бір қарасы жүр. **(Сәйбек қарт)**
* Біреуді біреуге атыстырып, от тастап жүретін қу, сабақ үстінде сыбырлап-сыпсыңдағыш. **(Жантас)**

**2- топ «Бұл қай сәт?»*** Терезенің тұсында мектептің бағы бар. Осыдан бес, алты жыл бұрын өз қолымызбен отырғызылған теректер. Бір теректің басына маймылша өрмелеп шығып алдым. **(Пед.кеңес болып жатқан сәт)**
* Қоңырау әлі бола қоймаған. Сол кезде басыма сап етіп, бір қызық ой келе қалды. Кішкентай бақаның бірін Майқанованың сөмкесіне сүңгіттім де жібердім. **(Сөмкедегі бақаның шыға келу сәті)**
* «Есікті аша бергенімде, тынысым мүлде бітіп, жүрегімнің соғуы тоқтап қалғандай болды. Сол кездегі келбетім көлденең көзге тірі аруақ тәрізді қыбырлаған бірдеңеге ұқсар деймін» **(Бақа оқиғасынан кейін апасымен кездесер сәт).**

- Жарайды, оқушылар! Енді бүгінгі сабағымызды бастаймыз. ***Сабағымыздың тақырыбы – «Түбінде адам болатын бала». Оқу мақсаты:***.Көркем шығармадағы кейіпкерлер портреті мен іс-әрекеті арқылы образын ашу. Әдеби шығармадағы екі нәрсені салыстыра суреттеулер мен қарама-қарсы суреттеулерді табу.Оқушылар айтылымның 3-тапсырмасында берілген тұжырымдар туралы көзқарастарын тыңдайды, бағалайды.**Пікірталас** **Мұғалім: «Қожа қандай бала?» -** деген сұраққа жауап іздейміз.І топ – жақтаушы топ. Қожаның ісі дұрыс деп, ойын дәлелдейді.ІІ топ – даттаушы топ. Қожаның ісі дұрыс емес деп теріс шығарады да, дәлелдейді.І топ – Жақсы бала жеткізеді мұратқа ***(Қожа – жақсы, алғыр, ақылды, әділетті, мейірімді)***ІІ топ – Тентек бүлдіреді, ата-анасын күйдіреді ***(Қожа – тентек, өтірікші, шыдамсыз, бұзық, тиянақсыз).***Енді балалар, хикаяттың басты кейіпкері Қожа туралы қандай пікір қалыптасты соны білу үшін Жантаспен салыстыра отырып, Венн диаграммасы арқылы мінездеме беріп көрейік.**Венн диаграммасы:**

|  |  |  |
| --- | --- | --- |
| **Қожа** | **Ортақ** | **Жантас** |
| Адал, адамгершілігі жоғарықайырымды, кішіпейіл, уәдеге берік, ақындық бар. | Сыныптас, үлгерімдері жақсы, екеуі де Жанарды жақсы көреді. | Екі жүзді, мақтаншақ, қызғаншақ, көрсеқызар, қу, өтірікші |

**ҚБ. Оқушылардың жауаптары топ ішінде «Бас бармақ» әдісі арқылы бағаланады.****«Шығармашылық кезең»***(оқушылар өздері дайындап келген үзінді көріністер қояды)***«Анасы мен Қожа»*****Қожа:*** * Мама
* Мама, сен жылап жатырмысың?

***Мамасы:**** Иә, жылап жатырмын. Қайтейін жыламай. Қу жалғыз, сенен-ақ өлетін болдым ғой. Осы сен не боп барасың күннен-күнге. Бұл не сұмдық? Жүрген жеріңе шөп шықпағыр боп барасың ғой. Ұялмайсың ба, бір мезгіл елден-жұрттан. Қу, жалғыз-ау, айтшы не болды мұнша саған бұзылып? Өлтірдің ғой, мына сорлы анаңды. Ел бетіне қарағысыз қылдың ғой. Қайтем сені? Неге тыныш жүрмейсің? Осы саған не жетпейді?

***Қожа:*** * Маматай, қойшы. Ендігәрі...

***Мамасы:**** Жолама! Мамам деуші болма мені. Құдайдың сендей бала беріп, азапқа сап қойғанынан да, қу бас тастағаны артық еді ғой.

***Қожа:**** Қойшы, маматай! Ең соңғы рет кешірші! Ант етемін!

*(мамасының тізесін құшақтап жылайды)***«Әжесі мен Қожа»*****Қожа:*** * Қадыров Қожаның жеке бас құпия кеңесі ашық деп жариялаймын. Күн тәртібінде бір-ақ мәселе: тәртіпті, үлгілі оқушы болу үшін мен бұдан былай не істеуім керек?

*(күн тәртібін протоколға жазып, айнаға қарайды)** Ал, сөйле, батырым?!

*(Айнадан өзін келеке етеді, аузын қисайтып, ернін шығарып күледі. Содан соң қабағын түйіп, Ахметовке еліктеп үстелді тарс еткізіп қойып қалады)** Түрегел! -Отыр!

***Әжесі:*** * Неге шақырдың, Қожатай? (әжесі кіріп келеді)

***Қожа:**** Сіз емес... Жайша. Мұнда құпия кеңес өтіп жатыр. Бөгет жасамаңыз.

***Әжесі:**** Кеңесі несі?

***Қожа:**** Кеңес дегеннің не екенін түсінбейсіз бе? Жиналыс, жиналыс өтіп жатыр.

***Әжесі:**** Әкем-ау мынау не айтады? Жиналысы несі? Үстелді айнаның алдына неге қойдың?

***Қожа:**** Түу, жарықтық-ай! Өзіңізге тиісті емес нәрседе не шаруаңыз бар? Мен құпия кеңес өткізіп жатырмын. Сізге қатысуға болмайды.

***Әжесі:**** Қожатай, шыбыным... Сен бисмилла деші. Түнде де ұйықтап жатып, жиылыс ашық, талқылаймын деп, бірдеңелерді айтып шығып едің, шошынып жүрсің ғой деймін.
* ***Қожа:***
* Бисимилла! Бисмилла! Болды ма? Жоқ тағы айтайын ба?

***Әжесі:**** Шыбыным, жалғыздан-жалғыз отырып та жиналыс өткізе ме екен? Түн болса, сарылып көп оқисың. Осы сенің ұйқың қанбай жүр ғой деймін.

***Қожа:**** Айналайын әжетай, барыңызшы. Бөгет жасамаңызшы!
 |  Оқушылар тапсырма бойынша хикаятқа шолу жасап, топтағы оқушылармен ақпарат алмасады.

|  |  |
| --- | --- |
| Бағалау критерийі | Дескрипторлар |
| Сұрақтар арқылы хикаятқа шолу жасайды. | 1.Мәтіннен қажетті ақпараттарды жинақтайды.2.Өз көзқарасын айтады |

Оқушылар топтарға бөлініп, тапсырмадағы тұжырымдарын талқылап, өз көзқарасын айтады.

|  |  |
| --- | --- |
| Бағалау критерийі | Дескрипторлар |
| Өздеріне тиісті кейіпкерлердіңбойынан салыстыра суреттеу мен қарама-қарсы суреттеуді анықтайды. | 1.Кейіпкерлердің арасындағы суреттеулерге дәлел табады2.Дәлелдер бойынша салыстыра және қарама- қарсы суреттеулер екенін анықтайды. |

**ҚБ «.Қошемет» арқылы бағалау.** |
| **Ой толғаныс** |
| **5 минут****3 минут****2 минут** | ЖинақтауБекітуҮйге тапсырма |  **Мұғалім:*** Рахмет, балалар! Қане, балалар, айтыңдаршы Қожа хикаяттың басында қандай бала болып көрінді?
* Сотқар, ұрыншақ, бұзық бала болып көрінді. Иттерді көрсе ұрынғысы келіп тұратын. Қателіктері көп болды. Соңынан түзелді.

**Мұғалім:*** Иә, балалар, ол біраз тентектік көрсетті. Анасын да, мұғалімдерді де ренжітті. Бірақ соңынан Қожаның қатты өзгергенін көрдік, өз кемшіліктерін жойып, түбегейлі өзгерді, солай ма? Оған, яғни өзгеруіне қандай дәлел бар?
* Оның қаулы қабылдауы. Ол өзіне жиналыс жасап, қаулы қабылдады.

**Мұғалім:*** ***Қандай қаулы? Мазмұны қандай?***
1. Тәртіпті болу, дос болсын, қас болсын, бейбіт өмір сүру.
2. Үлкенді аға, кішіні іні деп сыйлау.
3. Тәртіпсіздік жасағаны үшін өзін-өзі жазалау.
4. Сұлтанмен қарым қатынасты үзу.
5. Үздік оқушылар қатарына ену.
6. Ұйықтар алдында өзіне-өзі есеп беру.

**Мұғалім:*** Ойланайықшы, Қожаның осындай қаулы қабылдауына не себеп болды?
* Анасын аяуы *(оқушылар жауабын айтады)*

**«Сұрақты ұстап ал» әдісі*** Қожаның азан шақырып қойған есімін ата?
* Майқанова мен Қожаның арасындағы алғаш түсініспеушілік қандай оқиғадан кейін басталды?
* Сәбира Майқанова қандай пәннің мұғалімі?
* Орыс тілінен сабақ беретін мұғалімді ата?
* Пушкиннің «Қысқы кешін» өте жақсы жаттап айтқан оқушының аты?
* Қожаға әкесі туралы айтқан қария кім?
* Қожа кімнің тәрбиесінде болды?
* Майқанованың сөмкесіне бақа салған кім?

«Мен сенің түбінде адам болатыныңа сенгенмін,Қожа!» тақырыбына эссе жазып келу. | Оқушылар алған ақпараттарды пайдаланады.Кейіпкерлер туралы салыстырмалы және қарама-қарсы суреттеулерін мысал ретінде пайдаланып өз сипаттамаларын дәлелдейді.**ҚБ. «От шашу » арқылы бағалау** |
| **5 минут** | Бағалау | **Рефлексия: "Менің түйгенім" сауалнамасы**Сабақтан үйренгенім..........Сабақтан алған әсерім......Сабақтан түйгенім..... | **«Жетістік баспалдағы»** |